Jukio Seki

Jukio Seki (; * 29. august 1921, Ijo Saidžó – † 25. október 1944, Leytský záliv) bol stíhací pilot Japonského cisárskeho námorného letectva počas druhej svetovej vojny. Bol veliteľom druhého oficiálneho útoku kamikadze. Táto akcia sa uskutočnila počas bitky pri Leyte. Bol prvým z pilotov kamikadze, ktorému sa podarilo týmto spôsobom potopiť nepriateľskú loď, bola to lietadlová loď USS St. Lo. Pri potopení zahynulo 200 námorníkov a asi 350 utrpelo zranenia. S loďou bolo potopených aj 34 lietadiel. Keďže každý, kto vstúpil do jednotky kamikadze, bol okamžite povýšený o hodnosť vyššie, je Seki uvádzaný v niektorých zdrojoch ako kapitán inde ako poručík.

Iné projekty

Externé odkazy 
 Jukio Seki na stránkach forum.valka.cz

Japonskí letci
Japonské osobnosti druhej svetovej vojny
Obete samovrážd